
A V I Z

asupra proiectului de Lege  pentru aprobarea Ordonanţei Guvernului nr.57/2004 pentru modificarea Legii nr.38/2003 privind transportul în regim  de taxi şi în regim de închiriere

În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  în procedură de urgenţă, cu proiectul de Lege pentru aprobarea Ordonanţei Guvernului nr.57/2004 pentru modificarea Legii nr.38/2003 privind transportul în regim  de taxi şi în regim de închiriere, trimis cu adresa nr.P.L.- X 483 din 1  septembrie  2004, înregistrată sub nr.31/763  din   2 septembrie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  2 septembrie 2004.



Membrii comisiei au examinat proiectul de lege, expunerea de motive  şi avizul favorabil al Consiliului Legislativ nr.1248/29.07.2004.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat  la data de 30 august 2004.



În raport de obiectul şi conţinutul său, proiectul de lege face parte din categoria legilor ordinare.

